โซเชียลเดือด! เจ้าของโรงแรมฉวยโอกาส “เราเที่ยวด้วยกัน” แห่อัพราคาเท่าตัว!
โซเชียลเดือด! เจ้าของโรงแรมฉวยโอกาส "เราเที่ยวด้วยกัน" แห่อัพราคาเท่าตัว!
16 ก.ค. 2563

สืบเนื่องจากกรณีมาตรการกระตุ้นการท่องเที่ยว “เราเที่ยวด้วยกัน” กรอบวงเงินรวม 22,400  ล้านบาท เริ่มเดือนกรกฎาคม – ตุลาคม  63 โดยรัฐให้การสนับสนุนที่พักในอัตราร้อยละ40 ของค่าที่พัก แต่ไม่เกิน 3,000 บาทต่อห้องต่อคืน  นอกจากนี้นักท่องเที่ยวจะได้รับ E-Voucher คืนละ 600 บาท  (สูงสุด 5 คืน ) พร้อมสนับสนุนค่าบัตรโดยสารเครื่องบินในอัตราร้อยละ 40 ของค่าบัตรโดยสาร แต่ไม่เกิน 1,000 บาทต่อที่นั่ง  โดยจะเปิดให้ประชาชนทั่วไปลงทะเบียนได้ตั้งแต่วันที่ 15 ก.ค. และเดินทางท่องเที่ยวได้ในวันที่ 30 ก.ค.นี้
ล่าสุด มีกระแสวิพากษ์วิจารณ์กันในโลกโซเชียลอย่างร้อนแรงถึงกรณีดังกล่าว โดยระบุว่า โรงแรมและรีสอร์ทหลายแห่งที่เข้าร่วมมาตรการดังกล่าว ได้มีการปรับราคาค่าห้องขึ้นมาสูงเป็นเท่าตัว จากช่วงก่อนที่มีโครงการ “เราเที่ยวด้วยกัน” จึงมองว่าการกระทำดังกล่าวเป็นการฉวยจังหวะและเอาเปรียบประชาชน
ทั้งนี้ หากมีข้อมูลเพิ่มเติม “ข่าวหุ้นธุรกิจออนไลน์” จะรายงานให้ทราบต่อไป

 








